stanford-oval/wikipedia huggingface dataset:
เจ้าพระยานครศรีธรรมราช (หนู)
พระราชธิดา

พระเจ้านครศรีธรรมราช มีพระราชธิดากับหม่อมทองเหนี่ยว ธิดาจีนปาด 6 พระองค์
เจ้าหญิงชุ่ม เป็นภรรยาเจ้าพระยานครศรีธรรมราช (พัฒน์ ณ นคร)
กรมบริจาภักดีศรีสุดารักษ์ เป็นพระมเหสีในสมเด็จพระเจ้ากรุงธนบุรี
เจ้าจอมมารดาปราง เดิมเป็นบาทบริจาริกาในสมเด็จพระเจ้ากรุงธนบุรี ภายหลังโปรดเกล้าฯ พระราชทานให้เจ้าพระยาสุธรรมมนตรี (พัฒน์) มีพระราชโอรส 1 พระองค์
เจ้าจอมมารดาจวน เดิมเป็นบาทบริจาริกาในสมเด็จพระเจ้ากรุงธนบุรี ภายหลังโปรดเกล้าฯ พระราชทานให้เจ้าพระยานครราชสีมา (ปิ่น) มีพระราชโอรส 1 พระองค์
เจ้าหญิงสั้น ภริยาพระยาวิเศษสุนทร (นาคนกเล็ก)
เจ้าหญิงนวล ภรรยาเจ้าพระยาสุธรรมมนตรี (พัฒน์)
และมีภรรยากับอนุภรรยาอีกจำนวนหนึ่ง ได้แก่
หม่อมทองอยู่
พระรามคำแหง
แม่ม่วง
วัดชัยมงคล (จังหวัดชลบุรี)

สำหรับวัดชัยมงคลแห่งอื่น ดูที่ วัดชัยมงคล
| วัดชัยมงคล พระอารามหลวง |
| --- | --- |


ชื่อสามัญ: วัดชัยมงคล
ที่ตั้ง: 27 หมู่ที่ 10 ถนนพัทยาใต้ ตำบลหนองปรือ อำเภอบางละมุง จังหวัดชลบุรี 20150
ประเภท: พระอารามหลวงชั้นตรี ชนิดสามัญ
นิกาย: มหานิกาย
พระประธาน: พระประธานในพระอุโบสถ
พระพุทธรูปสำคัญ: หลวงพ่อพุทธชัยมงคล
เจ้าอาวาส: พระเทพวชิรปัญญาภรณ์ (อนันต์ ธัมมโชโต)
จุดสนใจ: หลวงพ่อพุทธชัยมงคล, เจดีย์แร่เกาะล้าน,หอพระไตรปิฎก
 สถานีย่อยพระพุทธศาสนา
วัดชัยมงคล เป็นพระอารามหลวงชั้นตรี ชนิดสามัญ สังกัดมหานิกาย ตั้งอยู่บ้านเลขที่ 27 หมู่ 10        ถนนพัทยาใต้ ตำบลหนองปรือ อำเภอบางละมุง จังหวัดชลบุรี 20150
ปัจจุบันพระเทพวชิรปัญญาภรณ์ (อนันต์ ธัมมโชโต)                                                          รองเจ้าคณะจังหวัดชลบุรี  เป็นเจ้าอาวาสวัดชัยมงคลรูปปัจจุบัน
ประวัติ

วัดชัยมงคล เริ่มสร้างเมื่อปี 2480 ในหมู่บ้านทัพพระยา โดยมี " พระครูวิบูลสังฆการ               (หลวงพ่อโป-ประญาณ ธมฺมปาโล) "  เป็นผู้ริเริ่มในการก่อสร้างวัดชัยมงคล
ปี 2485 " พระครูวิบูลสังฆการ (หลวงพ่อโป-ประญาณ ธมฺมปาโล) " ได้ขุดค้นพบพระพุทธรูปปางยืน สูง 1.50 เมตร สันนิฐานว่าสร้างขึ้นในสมัยกรุงศรีอยุธยา หรือราว 300 กว่าปี จึงได้อันเชิญพระพุทธรูปศักดิ์สิทธิ์ เพื่อน้ำมาประดิษฐาน ณ วัดชัยมงคล หลังจากนั้นจึงตั้งชื่อพระพุทธรูปองค์ดังกล่าวว่า           " หลวงพ่อพุทธชัยมงคล " เพื่อความเป็นสิริมงคลแก่ชื่อวัดและอุบาสกอุบาสิกา
ปี 2555 วัดชัยมงคล ได้รับพระมหากรุณาธิคุณ จากพระบาทสมเด็จพระมหาภูมิพลอดุลยเดชมหาราช  ยกขึั้นเป็นพระอารามหลวงชั้นตรี ชนิดสามัญ
รายนามเจ้าอาวาสวัดตั้งแต่อดีตจนถึงปัจจุบัน

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | รายนาม | เริ่มวาระ | สิ้นสุดวาระ | รวมระยะเวลา (ปี) | หมายเหตุ |
| 1 | พระครูวิบูลสังฆการ (ประญาณ ธมฺมปาโล) หลวงพ่อโป (เจ้าอาวาสรูปแรก) | พ.ศ. 2494 | พ.ศ. 2525 | 31 ปี | มรณภาพ |
| 2 | พระครูสมุห์เหยียน มงฺคลิโก | พ.ศ. 2525 | พ.ศ. 2541 | 16 ปี | มรณภาพ |
| 3 | พระเทพวชิรปัญญาภรณ์ (อนันต์ ธมฺมโชโต) | พ.ศ. 2541 | ปัจจุบัน | - | ดำรงตำแหน่งอยู่ |
สถานที่สำคัญภายในวัด

พ.ศ. - วิหารพระพุทธชินราช
พ.ศ. - วิหารหลวงพ่อสามสมัย
พ.ศ. - พระเจดีย์แร่เกาะล้าน
พ.ศ. 2542 ศาลาการเปรียญ พ่อปัญญา - แม่ทองหยิบ เชื้อจั่น
พ.ศ. - หอพระไตรปิฎก (กลางน้ำ)
แหล่งข้อมูลอื่น

ประวัติ พระปัญญารัตนาภรณ์ (อนันต์ ธัมมโชโต) และประวัติ วัดชัยมงคล พัทยา
ประวัติ พระพุทธชัยมงคล วัดชัยมงคล พัทยา เก็บถาวร 2020-11-24 ที่ เวย์แบ็กแมชชีน
ประวัติ วัดชัยมงคล พัทยา
ประวัติ พระพทธชัยมงคล วัดชัยมงคล พัทยา Pattaya City[ลิงก์เสีย]
วีดีทัศน์ วัดชัยมงคล พัทยา จาก YouTube
แผนที่และภาพถ่ายทางอากาศของ วัดชัยมงคล (จังหวัดชลบุรี)
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
12°55′33″N 100°52′28″E﻿ / ﻿12.9259159°N 100.874333°E﻿ / 12.9259159; 100.874333
ไมลส์ "เทลส์" พราวเวอร์

| ไมลส์ "เทลส์" พราวเวอร์ |
| --- | --- |
ตัวละครใน โซนิคเดอะเฮดจ์ฮ็อก
เทลส์ปรากฏตัวในเกม โซนิคเดอะเฮดจ์ฮ็อก 2006
ปรากฏครั้งแรก: โซนิคเดอะเฮดจ์ฮ็อก 2
สร้างโดย: ยาซูชิ ยามางูจิ
เสียงอังกฤษ: คริสโตเฟอร์ อีวาน เวลช์ (ดิแอดเวนเจอร์ออฟโซนิคเดอะเฮดจ์อ็อก) แบรดลี่ เพียรซ (โซนิคเดอะเฮดจ์ฮ็อก เลนนี่ ฟราเซียร์ (โอวีเอ) คอรี่ย์ บริงกาส (เกมปี 1999-2001) วิลเลี่ยม คอร์เครี่ (เกมปี 2002-2004) เอมี่ พาแลนท์ (อนิเมะและเกมปี 2005-ปัจจุบัน)
เสียงญี่ปุ่น: เฮคิรุ ชิอินะ (โอวีเอ) อัทสึกิ มุราตะ (เกมปี 1999-2001) เรียว ฮิโรฮาชิ (อนิเมะและเกมปี 2002-ปัจจุบัน)
ข้อมูลตัวละครในเกม

เผ่าพันธุ์: จิ้งจอก
เพศ: ชาย
ส่วนสูง: 80 ซม.
น้ำหนัก: 20 กก.
อายุ: 8 ปี 
ทักษะ: บินโดยการหมุนหางทั้งสอง, ประดิษฐ์เครื่องยนต์ต่างๆ, ความฉลาด
 
ไมลส์ พราวเวอร์ (Miles Prower) (ญี่ปุ่น: マイルス・パウアー; โรมาจิ: Mairusu Pauā; ทับศัพท์: ไมรุสุ พาวะ) หรือที่มักรู้จักกันในชื่อว่า เทลส์ (Tails) (ญี่ปุ่น: テイルス; โรมาจิ: Teirusu; ทับศัพท์: เทรุสุ) เป็นตัวละครจากซีรีส์โซนิคเดอะเฮดจ์ฮ็อกของเซก้า เขาปรากฏตัวในฐานะของเพื่อนซี้ของโซนิคในแทบจะทุกเกมตั้งแต่ในเกมแรกที่เขาปรากฎตัวขึ้นในและยังปรากฏตัวมาในหนังสือการ์ตูน แอนิเมชัน และภาพยนตร์อีกด้วย ชื่อ "ไมลส์ พราวเวอร์" มาจากคำว่า "ไมลส์ เพอ อาวร์" (Miles per hour แปลว่า ไมล์ต่อชั่วโมง) อ้างถึงความเร็วของโซนิค เขาเป็นจิ้งจอกสองหาง จึงมีชื่อเล่นว่าเทลส์
เทลส์เป็นอัจฉริยะด้านจักรกลและนักบิน เขาสามารถบินโดยหมุนหางทั้งสองข้างเหมือนกับใบพัดเฮลิคอปเตอร์ เขาปรากฏตัวครั้งแรกในเกมโซนิคเดอะเฮดจ์ฮ็อก 2 ในช่วงกลางทศวรรษ 1990 เขาเป็นตัวละครหลักในเกม Tails and the Music Maker (สำหรับ Sega Pico) เกม Tails Adventure และ Tails' Skypatrol สำหรับ Game Gear. เทลส์ได้รับการโหวตให้เป็นตัวละครที่มีขื่อเสียงที่สุดอันดับสามในซีรี่ส์ รองจากโซนิคและชาโดว์ในโพลล์อย่างเป็นทางการจากเซก้าในปี 2009
ความเป็นมา

ยาซึชิ ยามางูจิ ซึ่งเป็นศิลปินหลักและผู้ออกแบบโซนให้กับโซนิคทีมในขณะนั้นออกแบบเทลส์มาเพื่อการประกวดภายในสตูดิโอเพื่อหาคู่ซี้ให้กับโซนิค การออกแบบเทลส์ได้รับแรงบันดาลใจมาจากคิตสึเนะ ซึ่งเป็นปีสาจจิ้งจอกตามตำนานเทพเจ้าของญี่ปุ่นซึ่งสามารถงอกหางหลายหางได้ เทลส์ยังได้รับการออกแบบมาให้ "ชื่นชอบโซนิคเป็นอย่างสูง"
เมื่อได้รับการคัดเลือกทางเซก้าออฟเจแปนอยากจะตั้งชื่อตัวละครว่า "ไมลส์ พราวเวอร์" (มาจากคำว่า "ไมลส์ เพอ อาวร์" Miles per hour แปลว่า ไมล์ต่อชั่วโมง) ในขณะที่ทางเซก้าออฟอเมริกาอยากจะคงชื่อ "เทลส์" แต่สุดท้ายก็มีการตกลงกันได้โดยใช้ "ไมลส์ พราวเวอร์" เป็นชื่อจริง และ "เทลส์" เป็นชื่อเล่น ทำให้ได้ชื่อเต็มชื่อว่า ไมลส์ "เทลส์" พราวเวอร์
เทลส์ถูกดีไซน์ใหม่โดย ยูจิ อูเอคาวะสำหรับเกมโซนิคแอดเวนเจอร์ สีขนของเขาถูกเสียงให้เหลืองมากขึ้นและได้ดวงตาสีฟ้า
การปรากฏตัว > วิดีโอเกม

เทลส์ปรากฏตัวครั้งแรกในโซนิค 2 สำหรับเครื่องเกมเกียร์ซึ่งถูกดร.เอ็กแมนลักพาตัวไป เขาปรากฏตัวมาให้ควบคุมครั้งแรกในเกมโซนิคเดอะเฮดจ์ฮ็อก 2 ซึ่งผู้เล่นคนที่สองสามารถเข้าเล่นได้ตลอดเวลาและนับจากนั้นเป็นต้นมาเทลส์ก็กลายเป็นตัวละครสำคัญเคียงข้างโซนิคในแทบทุกเกมเสมอจนถึงขนาดกล่าวได้ว่า "มีโซนิคที่ไหนย่อมมีเทลส์ที่นั่น"
ในเกมโซนิค 3 ในภาคนี้เทลส์สามารถให้โซนิคเกาะแขนขึ้นไปได้ ซึ่งใช้ในการเข้าไปในจุดที่ไปไม่ถึงได้ ซึ่งในภาคนี้ทำให้เทลส์มีความสำคัญในเกมขึ้นไปอีก ส่วนในเกม โซนิคแอนด์นัคเคิลส์ ถึงแม้ผู้เล่นจะเป็นเทลส์ไม่ได้แต่ก็สามารถเอาเทลส์มาเล่นฉากของเกมนี้โดยผ่านการเสียบตลับคู่กับโซนิค 3
ในเกมตู้ โซนิคเดอะไฟทเตอร์ส ผู้เล่นสามารถเลือกเล่นเป็นเขาได้ โดยมีความสามารถในการต่อยรัวและบิน ในโซนิค R เทลส์ก็สามารถใช้ความสามารถบินในการไปทางลัดก็ได้ ในโซนิคแอดเวนเจอร์ เทลส์ได้มีเนื้อเรื่องเป็นของตัวเองและฉากส่วนมากก็เป็นการแข่งกับโซนิคหรือดร.เอ็กแมน ในเกมโซนิคแอดเวนเจอร์ 2 เทลส์ได้ปรากฏมาในรูปแบบเกมยิงบุคคลที่สามโดยใช้หุ่น "ไซโคลน" ของเขา และในเกมชุดของโซนิคแอดวานซ์ ทั้ง 3 ภาค เทลส์ก็ปรากฏตัวมาให้เล่นเช่นกัน
ในชาโดว์เดอะเฮดจ์ฮ็อก เทลส์ปรากฏตัวมาช่วยชาโดว์โดยเวอร์ชันเกมคิวบ์ผู้เล่นคนที่สองสามารถควบคุมเขาได้
ในเกม โซนิคแบทเทิ่ล เทลส์ต่อสู้โดยใช้อุปกรณ์เทคโนโลยีและยังคงบินได้เหมือนปกติแต่ประสิทธิภาพได้ลดลง นอกเหนือจากนั้นแล้วเขามีทักษะรักษาที่ดีที่สุดในเกม ในโซนิครัช เขาปรากฏมาเป็นตัวละครสนับสนุนในเกมซึ่งเล่นเป็นเขาไม่ได้
ในโซนิคไรเดอร์ส เทลส์ก็ปรากฏตัวมาให้เล่นโดยใช้กระดานที่ชื่อ "เยลโลว์เทล" ในโซนิคเดอะเฮดจ์ฮ็อก (2006) เขาก็เป็นตัวละครรองโดยเล่นผ่านเนื้อเรื่องของโซนิคกับนัคเคิลส์ ส่วนในโซนิคริวัลส์ เทลส์ปรากฏตัวมาแต่ผู้เล่นเล่นเป็นเขาไม่ได้
เทลส์ได้รับการยืนยันว่าจะปรากฏตัวในโหมดผู้เล่นหลายคนในเกม โซนิคแอนด์เดอะซีเครทริงส์ พร้อมๆกับโซนิค, นัคเคิลส์, เอมี่, ครีม, ชาโดว์, ซิลเวอร์และเบลซ ส่วนในโหมดเนื้อเรื่องเขาปรากฏตัวในบทของ อาลีบาบา จากเรื่อง "อาลีบาบากับโจรสี่สิบคน"
การปรากฏตัว > การ์ตูน

เทลส์ปรากฏตัวใน โซนิคเดอะเฮดจ์ฮ็อก, แอดเวนเจอร์ออฟโซนิคเดอะเฮดจ์ฮ็อก และโซนิคเอ็กซ์ แต่ไม่ปรากฏตัวในโซนิคอันเดอร์กราวนด์
ในแอดเวนเจอน์ออฟโซนิคเดอะเฮดจ์ฮ็อก เทลส์ปรากฏตัวด้วยอายุเพียง 4 ปีครึ่ง ในตอน "Tails' New Home," ชื่อจริงของเทลส์ได้รับการเปิดเผยว่าคือ "ไมลส์" และเทลส์ก็ได้บอกว่าเขาเกลียดชื่อนี้จึงไม่ยอมใช้ ซึ่งต่อมาโซนิคใช้เรื่องนี้ขู่เทลส์ในการพาเขาออกจากอันตราย แต่ต่อมาเขาก็ยอมรับในชื่อไมลส์และเปิดเผยว่าคนที่เรียกเทลส์คือโซนิคเอง ในตอน Tail Tales ก็เปิดเผยนามสกุลของเขา
ในเรื่องนี้ความสัมพันธ์ของโซนิคกับเทลส์จะเป็นลักษณะของพี่น้อง เขาใช้ความสามารถด้านการประดิษฐ์ช่วยโซนิค แต่เขาก็เป็นคนที่ค่อนข้างอ่อนแอและสู้ใครไม่ได้และความฉลาดของเขาก็ไม่ค่อยฉลาดเอาเท่าไหร่นัก อาหารโปรดของเขาคือชิลลี่ด็อก (เพิ่มชีส) นอกจากนั้นเทลส์ก็ไม่ค่อยชอบหน้าคนที่ทำให้โซนิคไม่สนใจในตัวเขา ซึ่งในเรื่องนี้คือบรีซซี่ และมักจะตะโกน "อี๋" เวลาที่บรีซซี่จูบโซนิค
ในเรื่องโซนิคเดอะเฮดจ์ฮ็อก เทลส์ไม่ได้ปรากฏในฐานะคู่หู แต่เป็นลักษณะหนึ่งในสมาชิกของกลุ่มต่อต้านดร.เอ็กแมน แต่ว่าในฤดูกาลที่ 3 ที่ยกเลิกไปนั้นก็ความสัมพันธ์ของทั้งสองก็เหมือนกับในวิดีโอเกม
ในโซนิคเอ็กซ์ เทลส์กลายเป็นตัวละครที่สำคัญตัวหนึ่ง เขามักช่วยเหลือชัค ธอร์นไดค์ ในการวิจัยคาออสเอเมอรัลด์และสร้างยานเอ็กซ์-ทอร์นาโด ส่วนในฤดูกาลที่สาม เขามีสัมพันธ์ที่ดีกับมนุษย์ต่างดาวหญิง คอสโม่และตกหลุมรักเธอ (คอสโม่ก็เช่นกัน) มีบางตอนที่เอมี่และทีมเคออติกซ์พยายามสานสัมพันธ์ของทั้งสอง ในตอน 73 เมื่อชาโดว์จะฆ่าคอสโม่ เทลส์ก็เข้ามาขวางไว้และไม่ยอมถอย ในตอนอวสานตอนที่ 77 เทลส์จำใจต้องยิงคอสโม่ผ่านโซนิคไดรฟเวอร์แต่ไม่กล้าทำ จนคอสโม่ต้องขอร้องให้ทำ เมื่อเทลส์ยิงเธอออกไปเทลส์ได้บอกความในใจว่า "ชอบ" ส่วนในตอนอวสานตอนที่ 78 เทลส์ได้นำเมล็ดของคอสโม่ไปปลูกเพื่อหวังจะเห็นเธออีกครั้ง
ความสามารถ

ในเกม2มิติยุคแรก เทลส์มีความสามารถในการกระโดด, หมุนตัวเช่นเดียวกับโซนิค แต่ความสามารถที่ทำให้ทุกคนรู้จักเทลส์มากที่สุดก็คือความสามารถบิน ซึ่งเขาใช้หางทั้งสองหมุนเป็นใบพัดเฮลิคอปเตอร์และยังใช้ในการวิ่งเพื่อที่จะวิ่งได้ทันกับโซนิคด้วย นอกจากนั้นยังว่ายน้ำได้ ทำให้ได้เปรียบกว่าโซนิคเวลาอยู่ในน้ำ (แต่ในความจริงก็ไม่ได้ว่ายไปไหนไกลเท่าไหร่นัก) ส่วนอีกความสามารถหนึ่งคือความรู้ด้านเครื่องยนต์และการประดิษฐ์แต่ไม่ค่อยมีคนรู้เท่าใดนัก
ในเกม โซนิคเดอะเฮดจ์ฮ็อก 3 เทลส์สามารถให้โซนิคเกาะแขนเขาเพื่อเข้าในในพื้นที่ที่เข้าไม่ถึงได้ ในโซนิคแอดเวนเจอร์ ได้เปิดเผยว่าเทลส์สามารถหมุนหางใช้โจมตีศัตรูและในโซนิคฮีโร่ส์เขาก็ใช้ธันเดอร์ชู๊ตในฐานะเป็นตัวละครประเภทบินและมีแหวนระเบิดปลอมกรณที่คนในทีมไม่สามารถต่อสู้ได้ ส่วนในโซนิคแบทเทิ่ล เทลส์จะใช้อุปกรณ์เทคโนโลยีในการต่อสู้ ในเกมโซนิคเดอะเฮดจ์ฮ็อก (2006) เทลส์ก็พัฒนาแหวนระเบิดปลอมให้มีประสิทธิภาพมากขึ้น
ในเกมโซนิค 2 และ โซนิค 3 เทลส์สามารถเปลี่ยนร่างสีทองจากการเก็บคาออสเอเมอรัลด์ครบ 7 เม็ดได้เช่นกัน แต่ต้องเล่นโหมดเทลส์เดี่ยวเท่านั้นถึงทำได้
นอกจากนั้นในเกมโซนิค 2 และ 3 ถ้าผู้เล่นเล่นโหมด "โซนิคกับเทลส์" เทลส์จะปรากฏตัวในฐานะตัวละครปัญญาประดิษฐ์ โดยมีหน้าที่วิ่งตามผู้เล่นและโจมตีศัตรูตัวเดียวกัน และผู้เล่นคนที่สองก็สามารถเข้าควบคุมเทลส์ได้ตลอดเวลา ในระหว่างเล่นนั้นเทลส์จะเป็นอมตะหรือก็คือเขาไม่มีทางตาย และของทุกชนิดที่เขาเก็บก็จะไปให้กับโซนิค
ความสัมพันธ์กับตัวละครอื่น

โดยส่วนมากเทลส์มีสัมพันธ์อันดีกับตัวละครอื่นๆในแง่ "เป็นเพื่อนกัน" แต่กับโซนิคแล้วเขาเป็นคนที่ชื่นชมโซนิคมากเลยทีเดียว ในความสัมพันธ์ระหว่างโซนิคกับเทลส์นั้นเป็นลักษณะของ "เพื่อนแท้" ซึ่งดังที่กล่าวไว้ข้างต้นว่า "มีโซนิคที่ไหนมีเทลส์ที่นั่น" โดยที่เทลส์ส่วนมากรับหน้าที่สร้างสิ่งของต่างๆเพื่อสนับสนุนโซนิค เทลส์จึงเสมือกับเป็นลูกน้องของโซนิคมากกว่า จนกระทั่งในเกม โซนิคแอดเวนเจอร์ ซึ่งเทลส์ได้มีเนื้อเรื่องของตนเองและได้เรียนรู้ถึงการเชื่อมั่นในตัวเองและเลิกไล่ตามโซนิค ส่วนคอสโม่จากโซนิคเอ็กซ์ ก็มีสัมพันธ์อีนดีกับเทลส์ เทลส์เองก็ตกหลุมรักเธอเช่นกัน
เทลส์มีคู่แข่งสองคนคือดร.เอ็กแมน ซึ่งทั้งสองมีความฉลาดเท่าเทียมกัน ในเกมโซนิคแอดเวนเจอร์ 2 มีอยู่สองฉากที่เทลส์ต้องปะทะกับเอ็กแมน ส่วนในเกมโซนิคไรเดอร์ส เทลส์ก็มีคู่แข่งอีกคนคือ เวฟ เดอะสวอลโล่ว์ ซึ่งดูถูกเกียร์ของเขาและเรียกเขาว่า "นายเตี้ย"
อุปนิสัย

เทลส์เป็นตัวละครที่ขี้อายและไม่กล้าสู้หน้าคน เขาชอบหมกตัวในห้องแล็ปและทำงานประดิษฐ์ของเขาไปเรื่อยๆ จนกระทั่งเขาได้พบกับโซนิคและได้เรียนรู้ที่จะกล้ายิ่งขึ้น
ในเพลงประจำตัวของเขาในเกมโซนิคแอดเวนเจอร์ 1 และ 2 เพลง Beileve in Yourself ในเนื้อเพลงแสดงถึงลักษณะของเทลส์ที่ชื่นชมในตัวโซนิคและชอบติดตามเขาไปเสมอ แต่ในตอนท้ายของเกม (โซนิคเอ็กซ์ตอนที่ 30) เทลส์ได้เรียนรู้ถึงการต่อสู้เพียงลำพังและแสดงให้เห็นถึงการเติบโตของเขาด้วย
ในโซนิคแบทเทิ่ลเทลส์มีท่าโจมตีที่ชื่อว่า 'IQ 400 attack' ซึ่งเป็นไปได้ว่าเป็นการบอกถึงไอคิวของเทลส์
ผลงานประดิษฐ์ของเทลส์

ผลงานประดิษฐ์ของเทลส์ชิ้นแรกที่ปรากฏในเกมน่าจะเป็นเรือดำน้ำ ซีฟ็อกซ์ (เทลส์แอดเวนเจอร์, โซนิคคาออส) กับ ลูน่าร์ฟ็อกซ์ (โซนิคเดอะไฟท์เตอร์ส) ซึ่งเป็นยานอวกาศ นอกจากนั้นแล้วเทลส์ก็ได้สร้างรถสำหรับแข่งในเกมโซนิคดริฟท์ ชื่อ เวิร์ลวินด์ S7
ในโซนิคแอดเวนเจอร์ เทลส์ได้พัฒนาเครื่องบินทอร์นาโด II ซึ่งพัฒนาโดยใช้คาออสเอเมอรัลด์และได้เพิ่มการเปลี่ยนร่างเป็นโหมดต่อสู้ได้ จากนั้นทอร์นาโด II ก็ปรากฏตัวอีกครั้งในโซนิคฮีโร่ส์, โซนิคไรเดอร์สและโซนิคแอดวานซ์ 3 ในฉากโบนัส (คาดว่าทอร์นาโด II คือ ทอร์นาโดลำแรกสุดที่เทลส์เอาปรับปรุง ดังที่แสดงให้เห็นในโซนิคเอ็กซ์)
ในโซนิคแอดเวนเจอร์ 2 เทลส์ได้สร้าง ทอร์นาโด III โดยคราวนี้สามารถเปลี่ยนร่างเป็นโหมดเดินเท้าได้โดยใช้ชื่อ ไซโคลน ซึ่งใช้ตลอดทั้งเกม (ยกเว้นตอนเข้าสวนเชา) ส่วนในชาโดว์เดอะเฮดจ์ฮ็อก ทอร์นาโด III ปรากฏอีกครั้งและใช้สำหรับเดินทางไปยังอาร์ค นอกจากนั้นเทลส์ยังสร้างเชาวอล์คเกอร์ สำหรับให้พวกเชาใช้ป้องกันตัวเอง
ในโซนิคแบทเทิ่ล หลังจากที่โซนิคได้พบกับเอเมิร์ลโซนิคก็นำไปให้เทลส์ดู ซึ่งเทลส์ก็เป็นคนที่ซ่อมแซมและรู้ถึงความสามารถของเอเมิร์ลที่ดร.เอ็กแมนไม่รู้ ส่วนในตอนจบสมบูรณ์ของโซนิคแอดวานซ์ 3 จี-เมิร์ลซึ่งตกลงมาจากอวกาศก็ถูกเทลส์ซ่อมแซมจนกลายเป็นมิตรอีกครั้ง
ในโซนิคเอ็กซ์ เทลส์ได้ร่วมมือกับชัค ธอร์นไดค์ในการเอาทอร์นาโด II มาปรับปรุงและสร้าง เอ็กซ์-ทอร์นาโด ซึ่งก็สามารถเปลี่ยนเป็นโหมดเดินเท้าได้เช่นเดียวกับทอร์นาโดน III (ซึ่งก็เปลี่ยนชื่อเป็น เอ็กซ์-ไซโคลน เช่นกัน)
ในฤดูกาลที่ 3 ของโซนิคเอ็กซ์เทลส์ได้สร้าง บลูไทฟูน ซึ่งเป็นยานอวกาศสำหรับเดินทางเพื่อสู้กับเมทาเร็กซ์ ซึ่งมีต้นแบบมาจากยานรบของดร.เอ็กแมนและใช้พลังงานจากมาสเตอร์เอเมอรัลด์เป็นตัวขับเคลื่อน บลูไทฟูนเป็นยานขนาดยักษ์ โดยที่ตัวเอกทุกคนในเรื่องจะมีหน้าที่ควบคุมยานโดยมีเทลส์เป็นกัปตัน ในบลูไทฟูนจะประกอบด้วนส่วนต่างๆทั้งส่วนที่พักอาศัย, ส่วนห้องเครื่องยนต์และโรงเก็บยาน ตรงด้านหน้าของยานมีต้นปาล์มและถนนซึ่งเลียนแบบจากหน้าบ้านของคริสและมีอาวุธที่ชื่อ โซนิคไดรฟเวอร์ ซึ่งเป็นปืนใหญ่สำหรับให้โซนิคเข้าไปข้างในและหมุนตัวเพื่อสร้างแรง (จะมีอยู่ตอนหนึ่งที่ใช้ชาโดว์แทน) นอกจากนั้นแล้วบลูไทฟูนก็มีสนามพลังป้องกัน, อุปกรณ์ล่องหนและอาวุธสำหรับใช้โจมตี และยังสามารถสร้าง "วาร์ปริง" สำหรับเดินทางความเร็วแสง นอกจากนั้นแล้วเทลส์ได้ลงสีเอ็กซ์-ทอร์นาโดให้เป็นสีทองและคริสรับหน้าที่ขับ ส่วนใหญ่
ในโซนิครัชแอดเวนเจอร์ เทลส์ทำหน้าที่สร้างและอัพเกรดเรือ อีกทั้งยังสร้างเสาวิทยุบนเกาะเซาธ์เธิร์นไอส์แลนด์อีกด้วย โดยเทลส์จะต้องการนำวัตถุดิบที่ผู้เล่นหาได้จากการผ่านด่านต่างๆ โดยเรือทั้ง 4 ของเทลส์ได้แก่ เวฟไซโคลน (มอเตอร์ไบค์), โอเชียนทอร์นาโด (เรือเดินสมุทธ), อควาบลาสท์ (โฮเวอร์คราฟท์), ดีพไทฟูน (เรือดำน้ำ)
การพบกับโซนิค

ในคู่มือของเกมโซนิค 2 บอกไว้ว่า ขณะที่โซนิคกำลังขับยานทอร์นาโดออกตามหาดร.เอ็กแมนอยู่นั้นเองยานเกิดเสียและตกลงบนเกาะแห่งหนึ่ง โซนิคจึงออกจากยานและวิ่งสำรวจ ระหว่างที่เขากำลังรวจอยู่นั้นเองเขาได้พบว่ามีจิ้งจอกตามเขาอยู่ โซนิคจึงแกล้งและวิ่งให้เร็วขึ้นแต่จิ้งจอกตัวนั้นก็พยายามวิ่งไล่เขาให้ทัน โซนิคเห็นดังนั้นจึงให้จิ้งจอกตัวนั้นตามเขามาด้วย โดยชื่อของเขาคือไมลส์ พราวเวอร์ แต่สัตว์บนเกาะเรียกเขาว่าเทลส์ เทลส์ซึ่งชำนาญเรื่องเครื่องยนต์ก็ซ่อมทอร์นาโดให้โซนิค
ในโซนิคเอ็กซ์ กล่าวว่าโซนิคพบเทลส์ขณะกำลังซ่อมและลงสีทอร์นาโดให้ ทั้งสองจึงเป็นเพื่อนกัน โดยที่เทลส์ถูกสัตว์บนเกาะรังแกเพราะความสามารถของเขา
ในแอดเวนเจอร์ออฟโซนิคเดอะเฮดจ์ฮ็อก ตอน "Tails' New Home" โซนิคพบกับเทลส์ตอนที่เขาถูกขับไล่ออกมาจากรังนกเพราะเทลส์คิดว่าเขาเป็นนกเพราะบินได้ โซนิคจึงบอกความจริงว่าเทลส์เป็นจิ้งจอก เทลส์ตกใจที่ได้รู้ความจริงและขอตามโซนิคไปด้วย โซนิคตกลง
ในหนังสือการ์ตูนโซนิคบอกว่า โซนิคพบหางสองข้างโผล่มาจากบึง เขาคิดว่ามีจิ้งจอกสองตัวจมน้ำ ณ เวลานั้นเขาจึงจับหางตัวนึงไว้และดึงขึ้นมาและคิดว่าคงช่วยอีกตัวไม่ได้ แต่ปรากฏว่าเขาพบว่าหางทั้งสองข้างเป็นของจิ้งจอกตัวเดียว
เพลงประจำตัว

เทลส์มีเพลงประจำตัวเช่นเดียวกับตัวละครหลักแทบทุกตัว เพลงของเทลส์จะออกแนนป๊อบร็อค
โซนิคแอดเวนเจอร์: "Believe In Myself" - Karen Brake
โซนิคแอดเวนเจอร์ 2: Believe In Myself" (รีมิกซ์) - Kas Silver
โซนิคฮีโร่ส์: "We Can" - Tony Harnell, Ted Poley ใช้ในทีมโซนิคร่วมกับโซนิคและนัคเคิลส์
โซนิคไรเดอร์ส: "High Flying Groove" - Tomonori Sawada เพลงทีมใช้ร่วมกับโซนิคและนัคเคิลส์
แหล่งข้อมูลอื่น

Concept: "Mobius" เก็บถาวร 2007-02-20 ที่ เวย์แบ็กแมชชีน ประวัติของเทลส์อย่างไม่เป็นทางการ (อังกฤษ)
เทลส์ตัวแรกสุด
เทลส์ในเกมโซนิคไรเดอร์ส
เทลส์ขณะบังคับยานเอ็กซ์-ทอร์นาโดในโซนิคเอ็กซ์
ไซโคลน ปรากฏตัวในเกม โซนิคแอดเวนเจอร์ 2
ภาพยานบลูไทฟูน
การพบกันครั้งแรกของโซนิคกับเทลส์ในโซนิคเอ็กซ์
ชู่ (เพลงธีโอ อีวาน)

"ชู่" (อังกฤษ: Shh; แปลว่า "จุ๊ ๆ") เป็นเพลงโดยธีโอ อีวาน นักร้องชาวไซปรัส ซึ่งประพันธ์โดยดิมิทริส กอนโตปูลอส เอลซา เซอเลสวิก ลาสเซ นีมันน์ และลินดา เดล เพลงนี้วางจำหน่ายเมื่อวันที่ 11 มีนาคม ค.ศ. 2025 และจะเป็นตัวแทนของไซปรัสในการประกวดเพลงยูโรวิชันปี 2025
การพัฒนา

"ชู่" ได้ประพันธ์ขึ้นโดยดิมิทริส กอนโตปูลอส เอลซา เซอเลสวิก ลาสเซ นีมันน์ และลินดา เดล
การประกวดเพลงยูโรวิชันปี 2025 > การคัดเลือกภายใน

ในเดือนกรกฎาคม ค.ศ. 2024 มีรายงานว่าไซบีซี สถานีโทรทัศน์แห่งชาติ ได้เริ่มการค้นหาศิลปินตัวแทนประเทศชาวไซปรัสสำหรับการประกวดในปี 2025 และมีความตั้งใจที่จะคัดเลือกผู้เข้าแข่งขันที่อาศัยอยู่ในไซปรัส ต่างจากตัวแทนของประเทศในปี 2023 (แอนดรูว์ ลัมโบร) และ 2024 (ซีเลีย แคปซิส) กระบวนการคัดเลือกดำเนินการโดยการการสนทนากลุ่มซึ่งประกอบด้วยผู้เชี่ยวชาญด้านดนตรีและยูโรวิชัน มีรายงานในช่วงปลายเดือนสิงหาคม ค.ศ. 2024 ว่าได้มีการเลือกศิลปินและเพลงแล้ว โดยได้ประกาศเลือกธีโอ อีวานอย่างเป็นทางการเมื่อวันที่ 2 กันยายน เพลง "ชู่" ได้วางจำหน่ายเมื่อวันที่ 11 มีนาคม ค.ศ. 2025
การประกวดเพลงยูโรวิชันปี 2025 > ในยูโรวิชัน

การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 ไซปรัสได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งหลังของการแสดง
ยอชชี

| ยอชชี |
| --- | --- |
ตัวละครใน มาริโอ
เป็นภาพยอชชีในเกมมาริโอปาร์ตี้ไอสแลนด์ทัวร์
ปรากฏครั้งแรก: ซูเปอร์มาริโอเวิลด์
สร้างโดย: ชิเงฟุมิ ฮิโนะ
ให้เสียงโดย: Kazumi Totaka (1997–present) Andrew Sabiston (Super Mario World) Frank Welker (Super Mario Bros. (film))
ข้อมูลตัวละครในเรื่อง
เผ่าพันธุ์: ยอชชี (ไดโนเสาร์)
บุตร: มาริโอ ลุยจิ
ญาติ: มาริโอ ลุยจิ (บุตรบุญธรรม) เจ้าหญิงพีช (คนที่รู้จัก)
ยอชชี (อังกฤษ: Yoshi;ญี่ปุ่น: ヨッシー; โรมาจิ: Yosshī บางครั้งก็ระบุว่ายอชชีสีเขียว) เป็น 1 ในฮีโร่ของเกมมาริโอและเป็นพันธมิตรกับมาริโอกับลุยจิ เขาเป็น 1 ใน กลุ่มยอชชี ตอนมาริโอและลุยจิยังเป็นทารกเขาช่วยปกป้องทั้งสองจาก คาเมคคุปปะนักเวทย์ ให้ปลอดภัย
แนวคิดในการออกแบบ

ชิเงะรุ มิยะโมะโตะได้เริ่มสัมภาษณ์เกี่ยวกับที่เขาต้องการมาริโอขี่สัตว์ที่เป็นสหายหลังจากความสำเร็จเกี่ยวกับเกมซูเปอร์มาริโอบราเธอร์ส ข้อจำกัดในแฟมิคอมเก็บความเป็นไปได้แต่ด้วยการพัฒนาซูเปอร์แฟมิคอมแล้วคู่หูสัตว์ของมาริโอก็โดนสร้างขึ้น ยอชชีโดนสร้างโดยชิเงะฟุมิ ฮิโนะนักออกแบบกราฟิก
ยอชชี ชิเงะฟุมิ ฮิโนะเอามาจากตัวละครในนินเทนโด ทามากอน มาจากเกมเดวิลเวิลด์ซึ่งลักษณะคล้าย ๆ ยอชชี ทามากอนเป็นกิ้งก่าสีเขียวฟักออกมาจากไข่และสามารถกินศัตรูด้วยปากของเขาได้แล้วทำเสียงดังเมื่อมันฟักเหมือนที่ยอชชีทำในเกมซูเปอร์มาริโอเวิลด์นอกจากนี้ตามด้วยทาเคชิ เทสึกะในหนังสือ"ประวัติซูเปอร์มาริโอในปี 1985-2010" แต่เดิมยอชชีจะเป็นคุปปะและอานของยอชชีควรจะเป็นกระดอง การออกแบบยอชชีโดนเปลี่ยนแปลงและปรับแต่งระหว่างเกมมีมากกว่ากระบวนการของยุคซูเปอร์แฟมิคอมและยุคของนินเทนโด 64 ในการปรากฏตัวครั้งแรกของมัน ยอชชีคอยาว แขนเล็ก ยอชชีเตี้ยและอ้วนกว่าด้วยแขนที่ยาวกว่าและมือที่เหมือนกว่ามนุษย์ 
ในเกมยอชชี สตอรี ยอชชีโดนเติมวัดส่วนที่ตรงกว่านี้ และการออกแบบเกมยอชชี สตอรีเหมือนกับการออกแบบทั่วไปยอชชีที่ใช้ตั้งแต่ที่เคยเป็นมา
การปรากฏตัว > ซูเปอร์มาริโอเวิลด์

ในภาคซูเปอร์มาริโอเวิลด์ยอชชีปรากฏตัวแค่สี่สี สีเขียว สีแดง สีฟ้า และ สีเหลือง ด้วยเวทมนตร์ของคุปปะทำให้ยอชชี ทั้งหมดยกเว้น ยอชชีสีเขียว และไข่เหล่านั้นโดนส่งไปให้โคกุปปะเพื่อดูแลไข่ไม่ให้โดนชิงไปและเมื่อยอชชีสีเขียวจะไปช่วยพวกเพื่อนๆของเขาแต่เขาโดนกับดักทำให้เขาเข้าไปในกล่องในเกาะยอชชี ในที่สุดมาริโอและลุยจิก็ปล่อยให้เขาเป็นอิสระยอชชีสีเขียวได้เตือนพวกเขาว่าในเกาะยอชชีอันตราย และทั้งสามก็ไปช่วยเพื่อนของยอชชีและเจ้าหญิงพีชไปด้วยกัน ยอชชีสามารถใช้ลิ้นของเขากินศัตรูเกือบทุกตัวในเกมรวมไปถึงยอชชีสามารถกินศัตรูที่มาริโอและลุยจิไม่สามารถล้มได้ ถ้าศัตรูโจมตีเขา เขาจะวิ่งหนีทิ้งมาริโอและลุยจิแต่ก็สามารถกลับไปขี่ได้อีกครั้งเมื่อมาริโอและลุยจิตามมันมันก็จะหยุดวิ่งและจะสามารถขี่ได้อย่างเดิม ในเกมยอชชีไม่สามารถเข้าบ้านผีสิงได้ (ยกเว้นเรือผีสิง) ปราสาทของโคกุปปะ และปราสาทของคุปปะเพียงได้แค่รออยู่ข้างนอกรอมาริโอและลุยจิกลับมา ยอชชีสามารถกินกระดองของคุปปะได้เมื่อกินจะไม่สามารถกลืนได้แต่จะสามารถปล่อยมาอีกครั้งเป็นพลัง กินกระดองคุปปะสีแดงแล้วสามารถพ่นไฟ กินกระดองของคุปปะสีฟ้าแล้วสามารถบินได้ ยกเว้นกระดองของคุปปะสีเขียวซึ่งไม่ได้พลังอะไร
การปรากฏตัว > ซูเปอร์มาริโอ 64

ยอชชีไม่ได้มีบทอะไรมากแต่ได้แค่ยืนรอบนหลังคาปราสาทของเจ้าหญิงพีชจนกว่ามาริโอจะมาหา ซึ่งกว่าจะพบยอชชีได้ต้องเก็บดาวให้ครบ 120 ดวง และสำเร็จในแต่ละด่านต่างๆให้หมดแล้วปืนใหญ่ที่โดนปิดอยู่จะโดนเปิดแล้วมาริโอสามารถนั่งปืนใหญ่ไปถึงหลังคาของปราสาทได้
การปรากฏตัว > ซูเปอร์มาริโอบราเธอร์ส: ดีลักซ์

ในปี1999ได้ทำการทำเกมซูเปอร์มาริโอบราเธอร์สใหม่กลายเป็นซูเปอร์มาริโอบราเธอร์ส: ดีลักซ์ผู้เล่นสามารถหาไข่ยอชชีได้ที่ด่านท้าทาย ถ้าได้มันแล้วเก็บจนถึงจบเกม ไข่จะฟักออกมาเป็นยอชชี
การปรากฏตัว > ซูเปอร์มาริโอซันไชน์

ยอชชีเล่นบทในเกมซูเปอร์มาริโอซันไชน์เป็นสัตว์ขี่ของมาริโอดีพอๆกับเป็นกุญแจหาสางความสว่าง (อังกฤษ: Shine sprite) ปกติยอชชีจะมีสามสีในเกมขึ้นอยู่กับเข้ากินอะไร: สีส้ม, สีชมพู, สีม่วง เพื่อให้ได้ยอชชีมาริโอต้องหาไข่ยอชชีแและให้ผลไม้ที่มันอยากกินแล้วยอชชีจะฟักและมาริโอจะขี่มันได้ ยอชชีจะมีความสามารถคือถ่มน้ำลายเป็นน้ำผลไม้ได้ (ความสามารถนี้จะแทนที่ฟังก์ชันของ F.L.U.D.D)นั่นมีผลต่อศัตรูในวิธีการที่แตกต่างกันไป และขึ้นอยู่กับว่ายอชชีสีอะไร น้ำส้มสามารถเปลี่ยนศัตรูเป็นบล็อกสีส้ม นั่นคงจะหายไปในช่วงเวลาอันสั้น น้ำสีม่วงและน้ำสีชมพูนั่นจะทำให้บล็อกที่สีตรงกันแต่เคลื่อนไหวเป็นแนวตั้งหรือแนวนอน ขึ้นอยู่กับสี เข้าสามารถทำลายพื้นที่แรงโน้มถ่วงได้ ที่ F.L.U.D.D ไม่สามารถทำได้ ยอชชีไม่สามารถว่ายน้ำได้ ดังนั้นเมื่อมาริโอกระโดดบนน้ำลึก ยอชชีจะสลายและหายไป แต่เขาก็จะกลับมาอีกครั้งในไข่อันใดอันหนึ่ง ที่มาริโอเจอ ยกเว้นน้ำตื้นยอชชีจะไม่สลายเมื่อกระโดดลงไปเพราะว่าขาของยอชชีไปแตะบนพื้นได้
เกี่ยวกับตัวละคร

ยอชชีเป็นไดโนเสาร์ที่อยู่อย่างสงบเงียบในป่าลึก แต่วันหนึ่ง ร่างของเด็กกลับตกลงมาบนหลัง พวกมันจึงปรึกษากันกับเพื่อนๆ และตกลงว่าจะนำเด็กคนนี้ไปส่งคืนที่เจ้าของ เด็กคนนั้นก็คือมาริโอตอนแรกเกิดนี่เอง ด้วยชะตากรรมที่เหมือนถูกผูกให้เป็นอะไรกันแต่แรก คุปปะ(เมื่อตอนยังเด็ก) ก็มีคำสั่งให้จัดการเด็กคนนี้ซะ เพราะมีคำทำนายของคาเมคพ่อมดที่คอยดูแลเลี้ยงดูคุปปะมาตลอด โดยบอกว่าเด็กคนนี้(มาริโอ)จะเป็นศัตรูของตนในอนาคต ยอชชีปรากฏตัวครั้งแรกในเกม ซูเปอร์มาริโอเวิลด์
เกี่ยวกับตัวละคร > ชื่อจริงของยอชชี

ชื่อจริงของยอชชีคือที โยชิซอร์มุนชาคุปปะส์ (อังกฤษ: T. Yoshisaur Munchakoopas)ซึ่งโดนเปิดเผยโดยเบลค ฮาริสผู้เขียนหนังสือคอนโซลวอลซึ่งมีเนื้อหาเกี่ยวกับประวัติศาสตร์การต่อสู้กันระหว่าง นินเท็นโด และ เซก้า สองบริษัทเกมยักษ์ใหญ่ในช่วงยุค 90 ซึ่งปัจจุบันยังไม่มีการเปิดเผยของ T ที่อยู่ในชื่อจริงของยอชชี
เกี่ยวกับตัวละคร > ยอชชีไม่ใช่ตัวละครเดียวในเรื่อง

ยอชชีมีหลายตัวมีหลายสีแต่โยชิที่เด่นที่สุดคือ "ยอชชีสีเขียว" ดังนั้นยอชชีที่โดนเรียกกันมักจะเป็นสีเขียว
แนวคิดการสร้างมาริโอขี่ยอชชี
ธงชัย สุขโกกี

| ข้อมูลส่วนตัว |
| --- | --- | --- | --- |
ชื่อเต็ม:  ธงชัย สุขโกกี
วันเกิด:   (1973-08-17) 17 สิงหาคม ค.ศ. 1973 (51 ปี)
สถานที่เกิด:  จังหวัดพระนครศรีอยุธยา ประเทศไทย
ส่วนสูง:  1.84 เมตร (6 ฟุต 0 นิ้ว)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  นครปฐม ยูไนเต็ด (หัวหน้าผู้ฝึกสอน)
สโมสรอาชีพ*
| ปี |  ทีม |  ลงเล่น |  (ประตู) |
| 2530 |  เทพศิรินทร์ |  3 |   |
| 2531–2541 |  ธนาคารกรุงไทย |  172 |   |
| 2542–2545 |  ราชประชา |  68 |   |
จัดการทีม
2551–2552:  จุฬา ยูไนเต็ด
2552–2554:  เทพศิรินทร์
2554–2555:  การท่าเรือไทย
2555–2556:  อยุธยา
2556–2557:  ประจวบ
2558:  ขอนแก่น ยูไนเต็ด
2559:  เอ็มโอเอฟ ศุลกากร
2560:  โคปูน วอริเออร์
2560–2566:  นครปฐม ยูไนเต็ด
2566:  บีจี ปทุม ยูไนเต็ด
2567:  นครศรีฯ ยูไนเต็ด
2567–:  นครปฐม ยูไนเต็ด (หัวหน้าผู้ฝึกสอน)
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ธงชัย สุขโกกี (อังกฤษ: Thongchai Sukkoki; เกิด 17 สิงหาคม 
พ.ศ. 2516) เป็นผู้จัดการทีมฟุตบอลอาชีพชาวไทยและอดีตผู้รักษาประตูทีมชาติไทย ปัจจุบันเป็นหัวหน้าผู้ฝึกสอนให้กับนครปฐม ยูไนเต็ด ในไทยลีก
ธงชัยจบการศึกษาระดับประถมจากโรงเรียนวัดบางปะกอก ระดับมัธยมต้นจากโรงเรียนบางปะกอกวิทยาคม ระดับมัธยมปลายจากโรงเรียนเทพศิรินทร์ รุ่นเดียวกับสมชาย เข็มกลัด และระดับอุดมศึกษาจาก จุฬาลงกรณ์มหาวิทยาลัย และเคยดำรงตำแหน่งกรรมการผู้จัดการ  บริษัท อี.คิว.ซ็อคเกอร์ กรุ๊ป จำกัด
ประวัติ > ผู้เล่น

เล่นในตำแหน่ง ผู้รักษาประตู